Mit navn er Michael Westen. Jeg var spion indtil...
Vi har en fyreseddel på dig. Du er blacklistet.
Når man bliver brændt, har man intet. Ingen kontanter, kredit eller jobhistorie.
Man sidder fast i den by, de efterlader en i.
- Hvor er jeg? - Miami.
Man tager det arbejde, man kan få.
Man er afhængig af enhver, der stadig taler til en.
En bitter ekskæreste.
Skal vi skyde dem?
En gammel ven, der sladrede om dig til FBI.
Sådan er spioner. En flok lede små kællinger.
Og familien med...
Er det din mor igen?
...hvis man er desperat.
Nogen har brug for din hjælp, Michael.
Indtil man finder ud af, hvem der brændte en,
kommer man ingen vegne.
Spioner er gode naboer.
De er høflige, holder plænen trimmet,
og de spiller aldrig høj musik om natten.
De skiller sig ikke ud, fordi de ikke vil findes.
Hvis man leder efter en hemmelig agent,
og alt, hvad man har, er navnene på nogle mistænkte,
er man på spanden, med mindre man ved, hvor man skal lede.
- Det er Bill Johnsons hus. - Ja, det bliver sjovere hver gang.
Mike, er dette den tiende Bill, vi har undersøgt?
Jeg har brug for en pause.
Jeg købte dig en øl efter Bill nummer otte.
- Ja? - Så jeg giver en omgang til,
hvis du gør det.
Okay. Aftale.
Åh, hold da op.
Det bliver to omgange, Mike.
Affaldet i folks skraldespande
kan ofte afsløre mere end en samtale ansigt til ansigt.
- Ikke særlig mange reklamer. - Det passer.
Det var svært at spore denne Bill.
Han holder sig selv ude af systemet, og han køber mange svesker.
Makulerede dokumenter i affaldet
plejede at betyde, at nogen gemte på en hemmelighed.
Nu til dags er det alle og enhver,
som makulerer regninger for at undgå identitetstyveri.
Bor fyren med sin mor?
Har jeg ødelagt mine bukser for ingenting?
Jeg tror, at vi har fundet Carlas snigskytte.
Blåvask er en syntetisk farve, som renserier bruger i små mængder,
og hemmelige agenter bruger i flaskemængder.
Det fjerner hemmeligheder og fungerer som fattigmandsfarve,
og farver enhver, som roder i ens affald.
Fyren er ret paranoid.
De må bruge ham til noget stort.
Finder vi ud af det, kan jeg måske bruge det mod Carla.
Jeg må vide alt, hvad der er at vide om denne Bill.
Jeg er på sagen, makker.
Undskyld.
- Bag i køen, fister. - Jeg...
Larry. Undskyld, hvis jeg tager fejl, men du er død.
Du tager fejl. Men sig det ikke til min ekskone.
LARRY UDØD SPION
Skal du ikke invitere mig indenfor?
Jo, selvfølgelig. Hold lige den her.
Pas på, for...
Mike, tror du, at jeg ville skade dig? Det gør ondt.
Jeg kropsvisiterer altid folk, som vender tilbage fra de døde.
Fint, hvis du skal visitere mig, så gør det,
men det strøg på indersiden af mit lår var ret sløset.
Hvad fanden laver du her?
Jeg har savnet at arbejde med dig.
- Siden jeg gik på pension... - Bliv der.
Jeg har arbejdet som freelancer. Jeg har mere arbejde, end jeg kan nå.
Jeg har lige fået et job her i Miami,
og jeg tænkte, at du måske var interesseret.
- Du har et job til mig? - Ja.
Jeg vil betale dig gode penge for at dræbe en dame.
Du er stadig en yoghurtmand, ser jeg.
Nogle ting har ikke forandret sig.
- Andre har. - Ja.
Jeg hører, at du blev brændt.
Er det alt, Larry? Hørte du det? Er du sikker på det?
Tror du, at jeg havde noget med det at gøre?
Jeg ved, at du er vred, Mike, men du må kende dine venner.
Det var ikke gamle Lar, som brugte dig og spyttede dig ud, men regeringen.
Det er lidt mere kompliceret.
Hold nu op. Du gik over grænsen, knægt.
Uautoriserede drab, salg af hemmeligheder.
Jeg læste den Michael Westen-fil, som svæver rundt derude et sted.
Ved du, hvad jeg tænkte? Endelig.
Endelig vågner han op. Endelig forstår knægten det.
De sender os derud, de siger, at målet helliger midlerne,
og før eller senere tror man dem.
Jeg er et våben, skat.
Jeg har ikke brug for, at regeringen sigter.
Hvad så, hvis jeg nakker nogle folk og stikker pengene i lommen?
Jeg står bag dig i denne sag, Michael, tro mig.
Lejemord. Civile.
Lad ikke, som om du er en spejderdreng, Michael. Jeg ved bedre.
Jeg ved ikke med det her. Det er en farlig vej.
Farlige veje kan være ret sjove, ligesom rutschebaner.
Hør nu bare på mig.
Jeannie Anderson. Hun er vores dødsoffer.
Det er mit ord. Det er beskyttet.
Hun ser farlig ud.
Nogle lever, nogle dør, knægt.
Jeannie er kræftsygeplejerske. Hun giftede sig med en rig patient.
Han fik det bedre, og så blev han syg igen.
Nu ligger han i koma. Men hun dør først.
Hvem vil ikke have, at hun får hans penge?
Det kan jeg ikke sige dig.
Mine aftaler er anonyme, alt foregår over e-mail.
Så bliver det ikke beskidt.
Undtagen mordet.
Har du brug for min hjælp, Larry, er det det?
Michael, jeg har ikke brug for hjælp til at dræbe nogen.
Hvis jeg ønskede damen død, så var hun død.
Hele ideen er, at du skal gøre dette alene.
På den måde kan du genopbygge tillid til mig.
Og hvis alt går, som det skal,
kan vi måske arbejde sammen igen, tjene nogle penge.
Det er ikke fordi, du ikke kunne bruge lidt penge
til at købe lidt luksussager,
møbler, for eksempel? Flere proteiner?
Det giver 20.000 dollars.
I hemmelige operationer er man sikker på at få tilbudt
nogle ret stygge opgaver.
Når man får tilbudt et grimt job, har man to muligheder,
og ingen af dem er tiltrækkende.
Man kan takke nej og se opgaven blive fuldført,
eller man kan tage jobbet og sikre, at det ikke lykkes.
Lad os sige 30.000.
Aftale.
På dem, morder.
Michael, jeg vil bare fortælle dig det, jeg fortæller alle mine klienter.
Hold hænderne rene.
Hvis en betjent kommer i nærheden af dette, dræber jeg alle.
Og du kender mig. Jeg mener alle.
Hej.
Michael, du skal møde
min intelligente, bedårende ambulanceførerkæreste, Campbell.
CAMPBELL FIONAS KÆRESTE
Hej. Hyggeligt at møde dig.
Fiona fortæller, at du er jordbundsforsker.
Ja, jeg er vild med snavs.
Undskyld, at jeg ringede tidligt. Hvis det ikke passer...
Du vækkede os ikke. Vi var allerede vågne.
Campbell, vil du undskylde os et øjeblik?
Jeg skal tale med Fiona om noget.
Det er personligt. Familiesager.
Ja, ja, intet problem.
Jeg bestiller noget morgenmad.
Jeg ved ikke med dig, men jeg er hundesulten.
Du må også være sulten. Vil du have æg, skat?
- Spejlæg? - Er du ikke bare vild med ham?
- Jeg skal dræbe en kvinde. - Du skifter emne.
Jeg mener det. Jeg ved ikke, hvem der står bag.
Jeg må finde ud af det, og jeg har brug for din hjælp.
Godt. Du skylder mig en tjeneste.
Hvordan kender du din ansætter?
Vi arbejdede sammen i Balkanområdet i 1991, 1992.
Det var en vild tid.
Han virkede nogenlunde almindelig til sammenligning.
Og nu lever han af at dræbe.
Ja, han traf nogle dårlige valg før sin død.
Femten mennesker så Larry gå ind i et olieraffinaderi, før det eksploderede.
Det var åbenbart hans måde at forlade arbejdsmarkedet på.
Det er Jeannie.
Larry sagde, at hun deler sin tid mellem hospitalet og museet.
De holder et velgørenhedsarrangement.
Ikke ligefrem den slags kvinde, som folk ønsker dræbt.
Hvem betaler for dette?
Det er det, vi skal finde ud af.
Så afpresser vi dem, får dem til at betale Larry for at gå,
og Jeannie får lov at leve.
Jeg må tale alene med Jeannie, helst et afsides sted.
Jeg kan få jer ind i samme rum,
men jeg fortæller hende ikke, at hun skal dø. Det er dit job.
Fair nok.
Men så holder du øje med hende bagefter.
Prøver du at holde mig væk fra Campbell?
Hvem?
Det, du har lavet her, er helt fantastisk.
Det ved jeg nu ikke. Velgørenhedsarbejde er nyt for mig.
Jeg bruger så meget tid på hospitalet. Man får brug for noget andet.
Vil du give mig din e-mail? Jeg vil gerne hjælpe til.
Ja, helt sikkert. Vi kunne...
Åh, det må du virkelig undskylde.
Åh, nej, det skal du ikke tænke på.
Undskyld mig et øjeblik.
Jeannie?
JEANNIE DØDSOFFER
- Åh, du... - Nej, nej, nej, nej, hør på mig,
hør på mig, jeg vil dig ikke noget ondt, jeg vil dig ikke noget ondt.
Jeg er en ven, jeg er en ven.
Der må ikke komme nogen herind, fordi du skriger,
så du må være stille og høre på mig, forstår du?
Jeg fjerner min hånd fra din mund.
Du må ikke skrige. Okay.
- Hvem er du? - Jeg er Michael.
Jeg er her, fordi nogen er blevet hyret til at dræbe dig.
- Hvem? - Mig.
Ja, okay, okay. Men jeg gør det ikke.
Jeg er på din side.
Jeg gør ikke den slags, forstår du?
Jeg fjerner min hånd fra din mund igen.
- Hvem har hyret dig? - Det ved jeg ikke.
De er anonyme.
Jeg tænkte, at du måske havde en idé.
I en opgave som denne er der for det meste ikke så mange mistænkte.
- Hvem vil gerne se dig død? - Åh, det ved jeg ikke.
- Drew. - Hvem er Drew?
Han er min mands søn fra et tidligere ægteskab.
Jeg kan ikke tro det.
Han blev meget, meget vred, da jeg blev skrevet ind i testamentet.
Han tror, at jeg bare er ude efter pengene.
- Hvor er Drew nu? - Måske derhjemme.
Han flyttede ind, da Robert blev syg. Hvad nu, hvis jeg bare giver ham pengene?
- Jeg er ligeglad. - Du må ikke lade Drew vide, at du ved det.
Han kunne selv slå dig ihjel.
Men hvad så, når jeg går til politiet?
- Jeg må gå til politiet. - Nej.
Du kan heller ikke gå til politiet.
Hvis de folk, der er involveret i dette, finder ud af det,
er vi alle døde. Stol på mig.
- Hvad vil du have, at jeg skal gøre? - Ingenting.
Jeg skal nok ordne det for dig.
Du mødte Fiona lige før, ikke?
Hun er en gammel ven, som er kommet på besøg.
Hun skal bo hos dig et par dage.
Hun vil holde øje med dig og Drew.
Du må stole på mig. Det skal nok gå.
Michael, jeg har nogle rester, og jeg tænkte, at... Hej, skat.
Åh, Michael, hvad er der sket?
- Det er ikke noget. - Jo, det er noget.
Det er ikke noget, jeg faldt bare på arbejdet, det er alt.
Ser du? Det er det her, jeg ikke kan klare.
Den mur, du bygger op.
Har du nogen anelse om, hvor svært det er at have en samtale med dig,
når du trækker dig ind i dig selv på denne måde?
Er du ved at læse en bog?
Jeg ser en terapeut, Michael,
og han tror, at det er dig, der har problemer.
Så du er her for at overtale mig til at se en terapeut.
Det er ærligt.
Vi har prøvet terapi. Du stoppede, husker du det?
Jeg vil gerne prøve igen.
Ham den nye siger, at det bedste sted for en dialog
er i hjemmet.
Jeg har lavet en aftale i morgen.
Hvis du ikke gør dette for mig, Michael,
så ved jeg ikke, hvad jeg skal sige.
Fint. Jeg skal nok være der.
Herligt, så ses vi kl. 13.00.
Jeg ved, at jeg er sent på den, men jeg har gaver med.
Det er vores ven Bill Johnsons militærfil.
En af mine venner skaffede den mod at få lidt alenetid med Sam.
- Ikke alle mine venner er fyre. - Din metode må du selv om, Sam.
Vores ven Bill havde vist en strålende karriere i flåden.
Stor snigskytte, havde travlt under den første Golfkrig,
og det faktum, at Carla gav ham en Dragunov?
Det var nok ikke en fødselsdagsgave.
Det ser ud, som om han blev suspenderet.
Fyren var et forbillede for flåden, han var der i 20 år.
Jeg har fulgt lidt efter ham.
Han lejer et værelse hos damen med tæppetisseren,
så det er hans udlejer, ikke hans mor.
Vi må have en mikrofon ind.
Skal vi tage derover og få det ordnet?
I morgen. Lige nu skal jeg gøre noget for Larry.
Larry? Døde Larry?
Jeg hadede den fyr.
Han er tilbage.
Okay, jeg hader ham i nutid. Han er en dårlig indflydelse, Mike.
Du arbejder da ikke med ham?
Nej, jeg arbejder ikke med ham, jeg arbejder mod ham.
Kan jeg i så tilfælde hjælpe?
- Du har et smukt hjem. - Det er problemet, er det ikke?
Alt dette... Det er lige meget. Jeg ville bare have Robert.
Han er den stærkeste patient, jeg har haft. Det var det, jeg faldt for.
Og så måtte jeg se det komme tilbage.
Jeg vil bare være her for ham til det sidste.
Det skal du nok.
Hvornår kommer Drew hjem?
Om tyve minutter, måske.
Han bestyrer en restaurant, som Robert købte,
men han bryder sig ikke om at arbejde, så han kommer tidligt hjem,
tager et bad, og går så i byen med nogle venner.
Sig til, hvis du hører ham.
Det her er ulækkert.
Hold nu op, Fi. Det er én skraldespand. Du har det let, tro mig.
Her er noget interessant.
Drew har taget en kopi af Jeannies kalender.
Nu ved vi da, hvor Larry har sin information fra.
Drew er lige kørt ind.
Det er mit tegn, de herrer.
Michael, hold linien åben.
Du skylder mig en telefon. Jeg gemmer den her.
Drew, er det dig?
Ja, hvis Saab er det ude foran?
Jeg har besøg af en gammel veninde.
Hun sover oppe i gæsteværelset.
Skynd dig, Fi. Hvis han fanger dig,
og Larry hører om det, vil dødstallet stige drastisk.
DREW PRMLEGERET BØLLE
Hej, Roth, det er Drew.
Nej, nej, jeg har det fint. Den bane var helt fin.
Jeg har et problem.
Ja, med det andet. Du må ringe lidt rundt.
Mordet kan ikke finde sted her.
Ja, hun har en kælling på besøg.
Hvis de vil nakke hende her,
må du finde på noget andet, ikke?
Tak.
Mike, jeg vil ikke såre dine følelser,
men du er vist ikke den eneste, Drew har hyret til at dræbe Jeannie.
Gemmer du Sam Axe herinde?
Du har fortalt ham om det.
Længe siden, og du ser fantastisk ud.
I lige måde, Larry. Meget ungdommelig.
Drikker du stadig blod fra børn?
Jeg er glad for, at du ringede, knægt. Jeg har fået en e-mail fra vores klient.
Jeannie har åbenbart en gæst...
Vi har større problemer end det, Larry.
Det ser ud til, at Drew har dobbeltbooket jobbet.
Han har fået fat i nogen gennem sin pusher.
Nej, nej, nej! Lort! Lort!
Jeg bliver ikke vred.
Jeg bliver ikke vred, tag det roligt.
Jeg kan mærke, at der er nogle hjertestop på vej.
- Der er ingen grund til at forgifte nogen. - Jo, der er.
Mit navn står på spil. Der er amatører involveret i det.
Politiet vil være overalt.
Vi må have folk i jorden.
Drew, død. Jeannie, død. Gæsten, død.
Pusheren, dem, han ansatte og så videre.
- Det er mange lig. - Hold nu op.
Vil du virkelig stå der
og påstå, at du ikke har samme impuls?
Jeg ved, hvordan du plejede at have det med folk, der forrådte os,
når deres idioti skuffede os.
Kom nu. Jeg kender det blik.
Og ved du, hvor let det ville være?
Det er ikke den rette måde at gøre det på.
Jeg taler med Drew, får ham til at afblæse aftalen.
Du ved, hvor overbevisende jeg kan være.
Politiet får aldrig dit navn at høre, hvis Jeannie overlever, Larry.
Fugleungen skal vel forlade reden på et tidspunkt.
Din beslutning, knægt.
Men hvis din blødsødenhed får dig i fedtefadet,
skal jeg nok være her og sige: "Hvad sagde jeg?"
Det er vores Larry.
Hemmelige agenter prøver at undgå
at påtage sig andre folks identiteter, når det er muligt.
Der er for mange farer,
når man skal mødes med en, som ens nye identitet har talt med.
Hvad har de sagt? Hvad har de fået at vide?
Hvad har de indvilliget i?
Det hjælper naturligvis, hvis ham, man narrer,
er skrækslagen over for ham, man lader, som om man er.
Undskyld afbrydelsen, men jeg skal låne ham her.
- Hvem fanden er du? - Jeg er Drews ven.
Vi mødtes på Internettet, vi er Facebookvenner.
Giv os et øjeblik, gutter.
- Så du er... - Larry Sizemore.
Jeg troede aldrig, at vi skulle mødes.
Du gjorde det klart, at vi aldrig skulle mødes.
Det var ikke med min gode vilje, knægt.
- Men du er blevet sjusket. - Sjusket?
Nej, nej, jeg fulgte alle dine instruktioner.
Nej, det gjorde du ikke.
Du er en dum, uforsigtig idiot.
- Vent, jeg forstår ikke. - Det siger du ikke.
Jeg troede, at vi havde en aftale, Drew.
Jeg udførte arbejdet, og du holdt hænderne rene.
Det gjorde jeg!
Nej, jeg tror faktisk ikke, at du forstår,
hvad "hold hænderne rene" betyder, for hvis du gjorde,
ville du ikke have bedt din pusher om at ansætte andre til mit job.
- Nej, det gjorde jeg ikke... - Hvad er reglen, Drew? Intet politi.
Jeg troede ikke, at Roth ville...
Hvad? Hvad troede du ikke? Hvad?
Troede du ikke, at Roth ville blive arresteret for at sælge kokain?
Hvad så, fjollehoved?
Han sladrer.
Jeg kender en rig dreng, som ønsker sin stedmor død.
Det er en konspiration.
- Og så er vi alle på den. - Kan vi slippe af med Roth?
Nej, hvis jeg skal dræbe nogen, bliver det dig.
Nogle lever, og nogle dør.
Hvem af dem er du, Drew?
Du får lov at leve, hvis du afblæser aftalen.
Hvor mange andre har du hyret?
- Jeg... To. - Du skal lave to
"Undskyld, men du er fyret" -opkald lige nu.
Det kan jeg ikke, jeg har ikke tid. Jeg må få fat på Roth.
- Giv mig til kl. 17.00. - Jeg kommer tilbage kl. 16.00.
Og når jeg kommer tilbage, vil jeg høre gode nyheder,
ellers er du mit næste dødsoffer.
Derfor kan jeg godt lide at sige, at tillid er en bro,
og den har brug for et stærkt fundament.
Man kan ikke bygge en bro af smerte og frygt, vel?
Vel, Michael?
Nej, for det ville gøre den strukturelt ustabil.
Jeg fornemmer en masse negativitet her i rummet.
Du kan se, hvad jeg er oppe imod.
- Det der hjælper heller ikke. - Det hjælper ikke.
I må begge engagere jer i dette arbejde.
Det skylder I hinanden. Og det vil jeg gerne minde jer om,
så der er noget, I begge skal gøre til vores næste session.
- Får vi hjemmearbejde for? - Jeg foretrækker at kalde det "livsarbejde".
Det er faktisk titlen på den bog, jeg er ved at skrive.
I skal begge to lave en liste.
Fem ting, som I er taknemmelige for ved den anden.
Jeg synes, at det er en strålende idé.
Mor, har du stadig fars gamle jakke fra gasselskabet?
Sikkert ikke. Jeg smed meget af hans arbejdstøj væk.
- Hvad skal du bruge den til? - Det skal jeg bare.
Michael, du skulle være ærlig over for mig.
Hvad blev der af det med broen?
Fint. Jeg skal have en ensom dame og hendes tæppetisser ud af huset.
Jeg ville fortælle hende, at der var et gasudslip.
Hvad med den her dragt til skadedyrsbekæmpelse?
Fortæl hende, at du sprøjter hendes have med gift,
og at hendes lille vovse er syg og skal til dyrlægen.
Ja, du sender bare regningen til adressen der,
så betaler vi for besøget.
Jeg forstår ikke, at det kunne ske.
Det gør jeg heller ikke.
Det var et uheld, men jeg måtte fortælle det.
Det er giftigt, det her stads, og med hensyn til kæledyrs
små trædepuder, så suger de det op,
og du vil vel ikke se din lille skat ligge livløs
- ved siden af vandskålen... - Jeg tager af sted.
Ja, måske bør du også selv blive undersøgt.
Dyrlægen skal nok tage sig godt af jer begge to.
Taknemmelig over for mor-liste 1. Skaffede mig et dække.
Du er en troldmand, Mikey.
Jeg ved ikke, hvordan du finder på det.
Se, hvad vores ven gemte bag væggen.
Konferencerum på fjerde etage
Carla taler med sin snigskytte og dig på samme måde.
Hun skulle finde på noget nyt, måske prøve at bruge anagrammer.
Lar, det er ikke et godt tidspunkt. Hvad har du brug for?
Jeg tjekker bare lige. Hvordan går det?
Det går godt. Du behøver ikke at "tjekke",
alt er under kontrol.
Ja, ja, ja, hør nu bare efter. Jeg vil bare lige gentage ideen,
og hvis du ikke kan huske det, så er hovedtrækket: "Lad os dræbe alle".
Det er ikke nødvendigt.
Jeg er på vej over til Drew, og han er netop nu ved at fyre folk.
- Alt er under kontrol. - Det håber jeg, knægt. Det gør jeg virkelig.
"Jeg tjekker bare lige"? Han har noget med dig.
Det er fordi, han ingen venner har.
Fordi han har dræbt de fleste af dem, Mike.
Når en professionel planlægger et baghold, er overraskelseselementet vigtigt.
De går aggressivt til angreb, så deres modstander må reagere
fra et svagt sted.
En amatør vælger derimod et defensivt udgangspunkt,
hvilket betyder, at det er ham, der handler fra et svagt sted.
Hvad laver du deromme?
Undskyld... Undskyld.
Hvad laver du med en pistol?
Du sagde, at du ville dræbe mig, hvis jeg ikke afblæste det.
- Har du ikke afblæst det? - Jeg prøvede, jeg prøvede,
men jeg fik fat i den ene, og så kom jeg ikke igennem, og
så til den anden fyr, men han dræber hende.
- I dag? - Ja, jeg tror, at han gør det nu.
- Nu? Hvad mener du, lige nu? - Jeg ringede til en angående Jeannie,
som sagde, at det ville tage to dage at arrangere det.
Han ville skaffe en skraldebil og ramme hende,
når hun var på vej hjem.
Du skal ringe til Jeannie lige nu og advare hende.
- Jeg prøvede. Det gik ikke igennem. - Nej?
Fyren har lagt en mobilblokering i hendes bil for at blokere for opkald.
Det er for sent.
Dit navn er ikke involveret, og heller ikke politiet.
Det kommer til at ligne et uheld.
Intet politi? Hvem tror du undersøger uagtsomt manddrab?
Vær sød, du må ikke.
Jeg kunne gøre det.
Du ved ikke, hvor let du gør det for mig, Drew.
Jeg kunne løbe. Vær sød at lade mig løbe.
- Vær sød at lade mig løbe. - Løb.
Mobilblokeringer udsender radiobølger på samme frekvens
som mobiltelefoner. De er nyttige, når man vil
sikre sig, at folk er uden for rækkevidde.
Der er ingen forbindelse til abonnenten.
Det er lige meget, om du vil standse en knallert eller en skraldebil,
ethvert køretøj har tre sårbare områder:
Føreren, motoren og dækkene.
En spand maling på forruden kan blænde føreren,
en 50 mm kanon kan dræbe motoren, men det garanterer ikke, at lastbilen
ikke svinger ind i modsatkørende trafik.
Men hvis man tvinger et køretøjs forhjul væk fra vejen,
mindsker man dets styreegenskaber drastisk, så det ikke kan svinge.
Men at få en skraldebils dæk væk fra vejen
er sværere, end det lyder, og meget farligere.
Det er nemlig rigtigt. Kom her, din idiot.
Jeg har ordnet det, du er fri. Drew er på flugt,
og der er ingen morddetektiver, som leder efter en fyr ved navn Larry.
Den sidste, der kostede mig en masse penge, fortalte mig det ikke
- med et smil. - Lar, du ser helt forkert på det.
Jeg kostede dig ikke penge, jeg sparede dig for besvær.
På denne måde behøver du ikke dræbe fire-fem mennesker.
Fire eller fem mennesker, hvad betyder det?
- Det er noget. - Hvis du siger det, Michael.
En skraldebil. Gid, jeg havde set det. Jeg må sige, at jeg beundrer dig, knægt.
Du har altid været en stor støtte, tak.
Hvem ved? Måske kan vi arbejde sammen igen en dag.
Ja, måske ikke.
Det kunne have været herligt. Jeg må løbe, jeg har et andet job.
Jeg må smutte.
- Vi ses, knægt. - Vi ses, Larry.
Hør engang, Mike, din snigskytte har lige ringet.
Lørdag. Jeg er der kl. 15.00.
Hvornår får jeg navnet på målet?
Og det er det? Ikke flere lege? Får jeg min pension tilbage?
Ja.
Det lyder som endnu en opsætning af Carlas
"Gør, hvad vi siger, eller vi ødelægger dit liv"-skuespil.
Hun er i det mindste konsekvent. Bill Johnson har vist en aftale.
Det har jeg vel også.
Drew? For din skyld håber jeg, at du er langt væk.
Ja, ja, jeg er virkelig ked af det. Jeg prøvede. Det gjorde jeg.
Jeg prøvede at forsvinde, men en fyr dukkede op
og sagde, at aftalen stadig var der.
Drew, tag det roligt, tag det roligt.
Godt. Fyren vidste, at jeg ønskede, at Jeannie blev dræbt.
Jeg forsøgte at sige, at det var afblæst, men han sagde nej.
Han sagde, at jeg skulle betale...
- Fyr? Hvilken fyr? - Han er høj, oppe i årene.
Han sagde, at han hed Michael Westen.
Vi føjer fire til, men der er mulighed
- for seks eller otte, jeg er ikke... - Okay.
- Undskyld mig. - Selvfølgelig.
- Men du sagde, at det var overstået. - Der var en, der begik en fejl.
- Hvem? - Det er kompliceret.
Jeg må indrømme, at dette er ret udmattende.
Det ved jeg, men nu ved vi i det mindste, hvem vi er oppe imod.
Du har stadig din velgørenhedsfrokost i dag.
Du tager med til den. Fi forklarer, hvad du skal gøre.
Det bliver lidt grænseoverskridende,
- men vi passer på dig. - Okay.
Mike, kom nu. Gider du låse den her? Sociopaten er stadig derude.
Larry kommer ikke efter mig, han tror, at vi er våbenbrødre.
Jeg er ikke sikker. Han brugte dit navn. Jeg tror, du gjorde ham vred.
Nej, det var bare hans måde at sige: "Hænderne væk fra mit job".
Du havde ret i, hvordan Larry vil ramme Jeannie.
Der var brand i apoteket overfor hans hotel i går.
Nok til at maskere at han stjal nogle stygge sager.
- Han har altid været glad for gift. - Ja.
Har du nogen anelse om, hvor eller hvornår han vil slå til?
Drew fik at vide, at han skulle have pengene klar kl. 13.00.
Giften og tidspunktet... Larry skal til Jeannies frokost.
Når hun er død, giver Drew Larry pengene.
Og det er der, du vil... Skal jeg gøre det?
Nej. Det bør være mig.
Der var ingen tænder tilbage.
Ja, ja, Michael Westen er farlig.
Du behøver ikke læse hans fil op, vi kender hinanden.
- Vil dette fungere? - Ja, da. Bare ikke for dig.
For når du betaler ham, er du død.
- Hvorfor skulle han dræbe mig? - Du har set hans ansigt.
- Så løber jeg. - Ja, du bør løbe.
Men du bør sikre dig,
at Michael Westen er død, før du gør det.
- Hvordan? - Ved at servere ham for mig.
Du betaler ham i dag, ikke? Jeg skal bare vide hvor.
Han sagde, at han ville sige det, når jobbet er fuldført.
Han sagde: "Vær klar i bilen med pengene i Coral Gables."
Han gør det i gåafstand fra mordet. Det er flot. Okay.
Dette er, hvad vi gør. Du tager hen til ham.
Du giver ham pengene, og så dukker du dig,
når kuglerne begynder at regne.
Når Michael er død, løber du. Og, Drew, hvis du kommer tilbage,
- finder jeg dig. - Det gør jeg ikke.
Godt. Godt.
For du har set mit ansigt, og jeg kan ikke lide dig.
MUSEUM FOR MODERNE KUNST
Bortset fra nogle virkelig gyselige kjoler,
er der ikke meget at være bange for herinde endnu.
Han må være der et sted, Fi. Han er høj, har farvet hår,
har et ansigt som en fritte.
- Hvor kom manden i sort fra? - Vent, har du ham?
Han er god. Kom ud af ingenting. Han ser også godt ud.
Ja, han er udmærket. Men han er ingen Campbell.
Han er den eneste kæreste, jeg har haft,
som kommer med egen ambulance.
Larry har sprøjtet noget på Jeannies gaffel.
Vent, det er sikkert atropin.
Du burde nok fortælle Jeannie, at hun snart får et hjerteanfald.
Åh, se lige jer to, hva'?
Frokost, jeg må løbe.
Fi, nu skal du ikke spille helt, vel? Lad mig vide, hvis der er problemer.
Altså.
- Er du også jordbundsforsker? - Ja da, helt sikkert.
Spis nogle mundfulde, og gå så ud mod toilettet.
Jeg følger efter, finder dig og ringer efter en ambulance.
Bon appétit.
Undskyld mig.
Jeannie, er du okay?
Åh, du godeste, Jeannie!
At iscenesætte et falsk dødsfald og et troværdigt alarmberedskab
er næsten umuligt, når økonomien er stram.
En enkelt ambulance vil ikke overbevise nogen.
Så med mindre man har en hær af redningsfartøjer,
uniformer og en gruppe folk, man stoler på, må man virkelig ringe 112.
Man skal bare have ringet til sine egne først.
Kæmp, Jeannie. Kæmp.
- Hvordan er I kommet så hurtigt frem? - Vi mister hende!
Du var fantastisk.
Hvordan kan du være så rolig? Det gør jeg aldrig igen.
- Jeannie, hvordan har du det? - Jeg er i live.
Det er godt, ikke?
- Hvortil, Sam? - Hvor end du vil hen.
Hold fast!
Jeg kører ind, men jeg kan ikke se dig.
Det er hele ideen. Men jeg kan se dig.
Læg på, træd ud af bilen,
lad pengene blive i bagagerummet og få ham til at hente dem.
Når man gør i hemmelige operationer, lærer man nogle skurke at kende.
Man arbejder med dem, bor med dem, lægger måske
sit liv i hænderne på dem, men man bliver ikke venner.
For det kan være, at man en dag må dræbe dem.
Herovre, knægt. Tag dog hænderne ned.
- Hvordan vil du gøre det? - Du giver mig pengene.
Så har jeg pengene.
- De er i bagagerummet. - Godt. Hent dem.
Og skynd dig, jeg har travlt. Jeg har lige slået en dame ihjel.
Nej, nej, nej, Drew, få ham ud i det åbne.
- Hvad laver du? - Vil du ikke have pengene?
Hvem ser du efter? Åh, du har taget en ven med.
Tror du, at han skyder dig? For jeg ville skyde dig.
Ja, Larry.
Ikke dårligt for en gammel mand, hva'? To Anderson'er på en dag.
- Eller var det kun én? - Du fik, hvad du ville. Lad det ligge.
Hun lever, det er smukt, smukt. Knægt, det er virkelig godt arbejde.
Virkelig, virkelig godt.
Det er på tide at smutte, Lar.
Smut, og kom aldrig tilbage.
Ja, flot, flot.
Politiet vil være efter mig. Jeg må af sted,
men der er en ting, jeg må sige. Du vidste, at knægten var dødsdømt.
Hvorfor skød du ikke?
- Jeg havde det ikke i mig. - Nej, det er ikke det.
Indse det. Du kunne ikke få dig selv til at skyde en gammel ven.
Knægt, nogle lever, nogle dør.
Vi ses.
Og det sidste, jeg er taknemmelig for, mor,
er, at du gav mig dit gode syn.
Jeg kan ikke sige dig, hvor ofte jeg har arbejdet og...
I guder, Michael, mit syn? Mener du det?
Kunne du ikke finde på fem rigtige ting?
Det gjorde jeg.
Han synes ikke, at jeg har gjort fem ting for ham. I hele hans liv!
Jeg var en dårlig mor. Ikke underligt, at du løb hjemmefra.
- Løb du hjemmefra? - Nej.
Jeg kom i militæret, da jeg var 17 år.
Min far underskrev kontrakten, han ville bare have mig ud af huset.
Jeg underskrev kontrakten.
Jeg forfalskede hans underskrift.
Han ville aldrig have ladet dig komme i militæret, Michael.
Hvorfor har du ikke fortalt mig det?
Fordi jeg ikke ville fjerne den ene ting,
som du takkede din far for.
Havde jeg bare vidst, at min egen liste var så kort.
Forfalskede du fars navn? Hvorfor?
Fordi jeg vidste, at hvis du ikke tog af sted, ville du ende i fængsel.
Eller det, der var værre.
Der har altid været en del af dig, Michael,
måske var det fra din far.
Du kunne være blevet anderledes.
Jeg lod dig tage af sted, fordi du skulle fokusere på noget godt.
Det er det her, jeg snakkede om. I har krydset broen.
- Forsvind fra mit hus. - Forsvind herfra.
Mor. Tak.
15.00, det må være her.
BILL JOHNSON SNIGSKYTTE
Han ser vredere ud, end du gør, når du skal mødes med Carla.
Hun har ikke fået mig til at dræbe nogen endnu.
Missioner med sorte tasker bliver ofte inddelt i adskilte faser.
Agenter får diskrete opgaver for at sikre hemmeligholdelse.
Sam, skiltet.
Det er som brikker i et puslespil, og man ved aldrig, om dem, man selv får,
er fra samme puslespil.
Men hvis man får fat i en hjørnebrik, den del, hvor puslespillet
begynder at tage form, indser man nogle gange,
at alle brikkerne passer sammen.
Det er det samme, som Carla fik mig til at forfalske.
For pokker, Mike. Skiltet, riflen.
Carla har gjort dig til snigskyttens personlige leverandør.
Hvis alt, hvad jeg har gjort, har været taktisk støtte til én stor opgave,
tror jeg, at jeg kan finde ud af, hvad hun planlægger.
Danish